Komission seitsemäs direktiivi 88/430/ETY, annettu 1 päivänä heinäkuuta 1988, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta



Virallinen lehti nro L 208 , 02/08/1988 s. 0036 - 0037

Suomenk. erityispainos Alue 3 Nide 27 s. 0077

Ruotsink. erityispainos Alue 3 Nide 27 s. 0077



KOMISSION SEITSEMÄS DIREKTIIVI, annettu 1 päivänä heinäkuuta 1988, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta (88/430/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 88/272/ETY(2), ja erityisesti sen 13 artiklan 2 kohdan neljännen luetelmakohdan, sekä katsoo, että lajia Ceratocystis ulmi ja sen siirtäjiä ei pidetä enää haitallisina organismeina, joiden kulkeutuminen on kiellettävä kaikissa jäsenvaltioissa; ei ole enää aiheellista pitää voimassa nykyisiä direktiivin 77/93/ETY säännöksiä tämän jalavan haitallisen organismin osalta; nämä säännökset on poistettava, on selvinnyt, että Thrips palmi on haitallinen organismi, jota ei vielä esiinny yhteisössä; tämän tuholaisen katsotaan aiheuttavan vakavan vaaran suurelle osalle kasviksia ja yhteisössä viljeltyä tai sinne tuotua kasviaineistoa; direktiiviin 77/93/ETY on liitettävä aiheelliset toimenpiteet tämän tuholaisen torjumiseksi, direktiivin 77/93/ETY vastaavat liitteet on sen vuoksi muutettava tieteellisen ja teknisen tietämyksen kehityksen perusteella, tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 77/93/ETY tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1989 mennessä. Jäsenvaltioiden on toimitettava tässä direktiivissä tarkoitetuista kysymyksistä antamansa lait, asetukset ja hallinnolliset määräykset komissiolle viipymättä. Komissio ilmoittaa asiasta muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 1 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 26, 31.1.1977, s. 20 (2) EYVL N:o L 116, 4.5.1988, s. 19 LIITE 1 Lisätään liitteessä I olevan A osan a kohtaan seuraava alakohta: ">TAULUKON PAIKKA> ". 2 Poistetaan liitteessä I olevan A osan a kohdasta seuraavat alakohdat: ">TAULUKON PAIKKA> " ">TAULUKON PAIKKA> ". 3 Poistetaan liitteessä I olevan A osan d kohdasta seuraava alakohta: ">TAULUKON PAIKKA> ". 4 Poistetaan liitteessä III olevasta A osasta seuraava kohta: ">TAULUKON PAIKKA> " 5 Poistetaan liitteessä IV olevasta A osasta seuraavat kohdat: ">TAULUKON PAIKKA> ", ">TAULUKON PAIKKA> ". 6 Lisätään liitteessä IV olevaan A osaan seuraava kohta: ">TAULUKON PAIKKA> ". 7 Poistetaan liitteessä IV olevasta B osasta seuraava kohta: ">TAULUKON PAIKKA> " 8 Poistetaan liitteessä V olevasta 4 kohdasta seuraava kohta: " - Ulmus"